Said Belqola

Said Belqola (Tiflet, 1956ko abuztuaren 30a – Rabat, 2002ko ekainaren 15a) marokoar futbol epailea izan zen.

Fezen lan egin zuen funtzionario eta aduanetako ofizial gisa. 1993an nazioarteko arbitro mailara iritsi zen. 1996ko Afrikako Nazioen Kopan bi partida arbitratu zituen eta 1998koan beste bi.

1998ko Munduko Futbol Txapelketan epaile gisa parte hartu zuen. Multzoko faseko Alemaniaren eta AEBren arteko partidak eta Argentina eta Kroaziaren  artekoak arbitratu zituen eta ondoren Frantzia eta Brasilen arteko finaleko epailea izan zen. Munduko txapelketako final bat zuzendu zuen lehen epaile afrikarra izan zen.

Kategoria:Futbol arbitroak
Kategoria:Minbiziak hildakoak